వందన శివ డెహ్రాడూన్‌లో జన్మించింది. ఆమె తండ్రి అడవుల సంరక్షణకారుడు, తల్లి ప్రకృతి ప్రేమికురాలైన రైతు. ఆమె నైనిటాల్ లోని సెయింట్ మేరీస్ కాన్వెంట్ హై స్కూల్ లో, డెహ్రాడూన్ లోని "కాన్వెంట్ ఆఫ్ జీసస్ అండ్ మేరీ"లో చదువుకుంది . 

శివ భౌతిక శాస్త్రాన్నిచండీగఢ్ లోని పంజాబ్ విశ్వవిద్యాలయంలో అభ్యసించింది. 1972లో బి.యస్సీలో గ్రాడ్యుయేషన్ చేసింది.

భాభా అటామిక్ రీసెర్చ్ సెంటర్‌లో కొంతకాలం పనిచేసిన తరువాత, ఆమె 1977 లో గ్వెల్ఫ్ విశ్వవిద్యాలయంలో సైన్స్ తత్వశాస్త్రంలో మాస్టర్స్ డిగ్రీని చేయడానికి కెనడాకు వెళ్లి అక్కడ "కాంతి ఆవర్తన భావనలో మార్పులు" అనే పేరుతో ఒక పరిశోధనా పత్రాన్ని రాసింది. 1978 లో, వెస్ట్రన్ అంటారియో విశ్వవిద్యాలయంలో ఆమె భౌతిక తత్వశాస్త్రంపై దృష్టి సారించి, తత్వశాస్త్రంలో పి.హెచ్‌.డి పూర్తి చేసింది. ఆమె రాసిన వ్యాసానికి "హిడెన్ వేరియబుల్స్ అండ్ లోకాలిటీ ఇన్ క్వాంటం థియరీ" అనే పేరు పెట్టారు. దీనిలో బెల్ సిద్ధాంతం యొక్క పరిధికి వెలుపల "హిడెన్ వేరియబుల్ సిద్ధాంతాల" గణిత, తాత్విక అంతర్భావాలను ఆమె చర్చించింది. తరువాత ఆమె ఇండియన్ ఇన్స్టిట్యూట్ ఆఫ్ సైన్స్, బెంగళూరులోని ఇండియన్ ఇన్స్టిట్యూట్ ఆఫ్ మేనేజ్మెంట్లో సైన్స్, టెక్నాలజీ, ఎన్విరాన్మెంటల్ పాలసీలో ఇంటర్ డిసిప్లినరీ పరిశోధనలను కొనసాగించింది. 

విత్తన స్వేచ్ఛ
జీవిత విశేషాలు
ప్రారంభ జీవితం, విద్య
GM, భారతదేశం, ఆత్మహత్యలు